- Det var det totale kaos. Folk rev og slet i hverandre for å få tak i de siste, sier Lars Larsen i Jysk.

Det kan være tilfeldig, men et par minutter etter at Natt&Dag publiserte bildeserien av Per Sandberg og Bahareh Letnes i går formiddag, ble interiør- og sengetøysbutikker over hele landet stormet av desperate kunder på jakt etter puter.

– Vi har ikke så mye som en håndsydd pyntepute igjen. Det var Black Friday ganger ti. Voksne mennesker trampet over barn for å få tak i noe de kunne holde foran ansiktet, sier Jysk-sjef Larsen.

Den danske gründeren vet ikke når butikkene fylle opp igjen, men tipser om at det i en overgangsperiode går an å surre dynetrekk rundt hodet eller feste et par grytelapper i pannen sånn at de blokkerer for synet.

Folkehelseinstituttet har fått inn flere telefoner fra nordmenn som i mangel på puter og i ren desperasjon har stukket ut øynene sine – og lurer på når det går over.

– Der og da virker det kanskje lurt, men det er en dårlig idé. Vi må forklare at løsningen de har valgt dessverre er permanent, sier Folkehelsedirektør Camilla Stoltenberg.

– Permanent ser det også ut til at eksponeringen av Per Sandberg og Bahareh Letnes er..?

– I så fall kan det være en god idé.